**ΕΝΩΣΗ**

 **ΔΙΚΑΣΤΩΝ & ΕΙΣΑΓΓΕΛΕΩΝ**

 ΠΡΩΤΟΔΙΚΕΙΟ ΑΘΗΝΩΝ

 (ΠΡΩΗΝ ΣΧΟΛΗ ΕΥΕΛΠΙΔΩΝ)

 ΚΤΙΡΙΟ 6 –ΓΡΑΦΕΙΟ 210

 ΤΗΛ: 2132156114 , Τ.Κ. 113. 62

 e- mail: endikeis@otenet.gr

 Αθήνα, 02/07/2025

 Αρ. Πρωτ.303

**Ηλεκτρονική ψηφοφορία**

**για το υπό διαβούλευση σχέδιο νόμου για τον Κώδικα Πολιτικής Δικονομίας**

 Στις 28/06/2025 συγκλήθηκε έκτακτο Διοικητικό Συμβούλιο για να αποφασίσει τη στάση της Ένωσης απέναντι στο υπό διαβούλευση σχέδιο νόμου για τον Κώδικα Πολιτικής Δικονομίας και αποφασίστηκε ομόφωνα η **διεξαγωγή ηλεκτρονικής ψηφοφορίας**, για να διαπιστωθούν οι επιπτώσεις των προτεινόμενων ρυθμίσεων στην ποιότητα του δικαστικού έργου.

Πριν προβούμε σε οποιαδήποτε περαιτέρω ενέργεια και πριν την τοποθέτησή μας στη Βουλή κατά την διαδικασία ακρόασης των φορέων, ζητούμε από τους συναδέλφους- μέλη της Ένωσής μας να συμμετέχουν στην ηλεκτρονική ψηφοφορία, **που θα διεξαχθεί από την Πέμπτη 3 Ιουλίου και ώρα 09.00΄ μέχρι την Παρασκευή 4 Ιουλίου και ώρα 17:00΄,** απαντώντας στα παρακάτω ερωτήματα:

*1. Πιστεύετε ότι η μείωση της προθεσμίας έκδοσης πολιτικών αποφάσεων θα επηρεάσει αρνητικά την ποιότητα απονομής Δικαιοσύνης;*

*2. Πιστεύετε ότι η θέσπιση σταδίου προελέγχου της αγωγής (διάταξης) που περιλαμβάνει τον έλεγχο και συμπλήρωση της αοριστίας της, θα επιφέρει μεγαλύτερη καθυστέρηση στην έκδοση οριστικής απόφασης;*

*3. Πιστεύετε ότι η θέσπιση διαδικασίας προληπτικής ενημέρωσης του προϊσταμένου του Δικαστηρίου, της Επιθεώρησης και των διαδίκων, για ενδεχόμενη υπέρβαση της προθεσμίας έκδοσης απόφασης, προσβάλει την ανεξαρτησία και την προστασία των προσωπικών δεδομένων του δικαστικού λειτουργού;*

*4. Πιστεύετε ότι τα προτεινόμενα από την Ένωση όρια ανώτατων χρεώσεων, ήτοι 130 δικογραφίες για το Πρωτοδικείο και 50 για το εφετείο, αποτελούν εύλογα και ρεαλιστικά όρια που συνεκτιμούν τις λοιπές υπηρεσιακές ανάγκες και την ανάγκη για ποιότητα στην απονομή Δικαιοσύνης, έναντι των προτεινόμενων στο νομοσχέδιο ορίων των 150 δικογραφιών, πλέον ασφαλιστικών μέτρων, εκουσίας δικαιοδοσίας και μικροδιαφορών και 70 δικογραφιών στο εφετείο;*

*5. Πιστεύετε ότι η αύξηση της αρμοδιότητας του Πολυμελούς Πρωτοδικείου (δικάζοντος κατ΄ έφεση) από τις 30.000 ευρώ στις 80.000 ευρώ, μετατρέπει τα πρωτοδικεία σε εφετεία και αλλοιώνει την έννοια της δευτεροβάθμιας κρίσης από ανώτερο δικαστήριο;*

*6. Πιστεύετε ότι η εκκίνηση του χρόνου χρέωσης των υποθέσεων, θα πρέπει να λαμβάνει χώρα από την πραγματική παράδοση ολοκληρωμένου φακέλου και όχι από τη συζήτηση;*

*7. Θεωρείτε ότι το νομοσχέδιο για τις αλλαγές στον ΚΠολΔ, όπως έχει εισαχθεί στην διαβούλευση, μπορεί να συμβιβάσει την ταχύτητα με μια στοιχειώδη εγγύηση της ποιότητας των δικαστικών αποφάσεων;*

Η όσο το δυνατόν μεγαλύτερη συμμετοχή στην ηλεκτρονική ψηφοφορία θα ενισχύσει τη θέση και τα επιχειρήματα της Ένωσης. Θα πρέπει να ακουστεί δυνατά η φωνή των Δικαστών και των Εισαγγελέων. Στην ηλεκτρονική ψηφοφορία συμμετέχουν τα μέλη μας που έχουν κάνει αίτηση για το GDPR και λαμβάνουν τα newsletter της Ένωσης.

*Η διαδικασία της ηλεκτρονικής ψηφοφορίας είναι απλή και αδιάβλητη και διασφαλίζεται η μυστικότητα της ψήφου.* Γίνεται με την εγγύηση του Εθνικού Δικτύου Υποδομών, Τεχνολογίας και Έρευνας AE που ανήκει εξ ολοκλήρου στο Ελληνικό Δημόσιο και υπάγεται στο Υπουργείο Ψηφιακής Διακυβέρνησης. Η ψηφιακή πλατφόρμα ΖΕΥΣ, που θα χρησιμοποιηθεί για την ψηφοφορία μας, έχει διοργανώσει εκατοντάδες εκλογές στα Ελληνικά Πανεπιστήμια και σε άλλους φορείς και Οργανισμούς. Για τα βήματα που πρέπει να ακολουθήσουμε ώστε να συμμετέχουμε στην ψηφοφορία δίνονται παρακάτω αναλυτικές οδηγίες.

Για ζητήματα που αφορούν τη χρήση της «Ψηφιακής Κάλπης ΖΕΥΣ» μπορείτε να απευθύνετε το ερώτημά σας στη διεύθυνση helpdesk@zeus.grnet.gr , στο διάστημα 09:00-21:00 στις 03-07-2025 και 09:00-17:00 στις 04-07-2025. *Για οποιοδήποτε πρόβλημα προκύψει μετά τις 21:00 την 03-07-2025 και μέχρι τις 09:00 την 04-07-2025, μπορείτε να απευθυνθείτε στο Γραφείο Αρωγής Χρηστών της «Ψηφιακής Κάλπης ΖΕΥΣ» στις 09:00 την 04-07-2025.*

Τέλος, επισυνάπτεται ο οδηγός χρήσης προς τους ψηφοφόρους, , τον οποίο θα βρείτε και στον σύνδεσμο:

<https://zeus.grnet.gr/zeus/resources/>

Για κάθε πρόβλημα ή ερώτηση που θα ανακύψει σχετικά με την διαδικασία, θα είναι στη διάθεση των συναδέλφων οι γραμματείς της Ένωσης στο τηλέφωνο 2132156114, την Πέμπτη 3 Ιουλίου και την Παρασκευή 4 Ιουλίου από ώρα 08.00΄ μέχρι 20.00΄.

***Οδηγίες ψηφοφορίας***

***Ακολουθούμε τον προσωποποιημένο σύνδεσμο που θα σταλεί από το ZEUS μέσω e-mail.****Ελέγχουμε και την ανεπιθύμητη αλληλογραφία σε περίπτωση που δεν βρίσκουμε το e-mail διαφορετικά επικοινωνούμε με την αρμόδια εφορευτική επιτροπή να επιβεβαιώσουμε το e-mail μας.*

***Τα επόμενα βήματα λαμβάνουν χώρα στον browser μας ( Google Chrome ή Mozilla Firefox)***

*1.Πατάμε το μπλέ κουμπί****"Είσοδος στο ηλεκτρονικό παραπέτασμα"***

*2.Πατάμε το πράσινο κουμπί****"Εκκίνηση" κάτω δεξιά***

*3.Κάνουμε κλικ στην απάντηση και αυτή πρασινίζει για να μας δείξει ότι έχει επιλεγεί (δυνατές επιλογές Ναι, Όχι, Λευκό). Σχετικά με το 4ο ερώτημα οι αντίστοιχες δυνατές επιλογές είναι: α) Συμφωνώ με την πρόταση της Ένωσης*

*β) Διαφωνώ με την πρόταση της Ένωσης, Λευκό*

*4.Πατάμε "****Συνέχεια****" κάτω δεξιά.*

*5.Επιλέγουμε το κουτί****"Επιβεβαιώνω ότι είμαι μόνος ή μόνη και κανείς άλλος δεν παρακολούθησε τις επιλογές μου."****και μετά το "****Υποβολή Ψήφου****"*

*6.Η ψήφος σας έχει υποβληθεί για την συγκεκριμένη κάλπη και σας έχει σταλεί σχετικό email.*

